NaiveNeuron/SloPal huggingface dataset:
Golian, Ján, poslanec NR SR (2010-10-19):
Ďakujem za slovo. Pani kolegyňa, ja chápem vás ako opozičnú poslankyňu, že musíte takýmto spôsobom hovoriť, zvlášť po tom, čo sa posledné roky dialo v problematike reštitúcií. Je jasné, že tak, ako bolo povedané, tento proces je dlhodobý a nepodarilo sa ho úplne k spokojnosti nikoho uzavrieť. Ale tento pokus alebo tento návrh zákona sa snaží naozaj transparentným spôsobom túto problematiku riešiť. Slovo transparentnosť sa vo vašom celom, vaším celým vystúpením vinulo ako taká niť. Len aká bola tá transparentnosť, ako sa uplatňovala? Vznikala úpravou zákonov. Správna rada. Správa rada musela vystupovať ako orgán. Je pravdou, že boli, mali zastúpenie tam aj, mala tam zastúpenie aj opozícia, ale k čomu sa tá opozícia dostala? Nemohli ani informovať o tom, čo sa tam deje. Bola to skôr kamufláž, než skutočná transparentná politika. Určite len skromnosť vám zabránila v tom, keď ste spomínali tzv. kauzy z nášho obdobia, aby ste si spomenuli na kauzy ako bol Veľký Slavkov, Veľká Lomnica, Beladice a tak ďalej, ktoré boli úplne jasným a flagrantným porušením všetkých zákonov a vyhlášok, ktoré k tomu boli. Myslím si, že predložený zákon je dobrým pokusom a určite znemožní ďalšiemu špekulatívnemu nakladaniu s pozemkami. Ďakujem.
Horváthová, Eva, poslankyňa NR SR (2020-05-15):
Ďakujem veľmi pekne, pán podpredseda. Chcem sa vám veľmi pekne poďakovať, že ste mi umožnili vystúpiť, som v tej rýchlosti nevedela trafiť rýchlo gombík, tak sa ospravedlňujem, dám si na to už pozor v budúcnosti. Tento zákon bol prinesený do Národnej rady kvôli tomu, že občania, ktorí sa chcú vrátiť na Slovensko, tak sa sťažujú na podmienky v štátnej karanténe. Preto sa vláda Igora Matoviča snažila vymyslieť spôsob, aby do tej štátnej karantény nemuseli ísť a zároveň chrániť občanov Slovenskej republiky stále ešte pred hroziacou infekciou COVID-19. Takže urobila to. Ja som tušila, že sa niečo takéto chystá, ale nevedela som, kedy to príde, kedy sa to stihne, kedy to bude na vláde, tak pre pána poslanca Suska, ja mám zamestnanú asistentku, ktorá je právnička, legislatívec, ona mi monitorovala túto situáciu a stihla som si prečítať ten zákon a ona mi stihla dať právne stanovisko, môže vám to potvrdiť aj pán minister, takže som sa pána ministra ešte predtým, ako vystúpil, mohla na to opýtať a takisto aj v pléne. Takže dalo sa to stihnúť, nie je to nič také náročné, to nie som právnik, ale chápem, úplne chápem vaše výhrady k tomu. Vždy je vyššie riziko chybovosti v tom zákone, keď to ide skráteným legislatívnym konaním. Chceme vyjsť v ústrety občanom, ktorí sa tej štátnej karantény obávajú, a aj pri znížených, zníženej incidencii tohto ochorenia a pri nízkom výskyte na Slovensku je veľmi dôležité, aby sme sa naďalej chránili, a ja túto iniciatívu veľmi vítam. A tak ako nám to bolo aj na výbore vysvetlené, aj tu v pléne bola možnosť sa pýtať, pevne verím, že to bude fungovať a že ochránime našich občanov a zároveň zjemníme podmienky pre repatriantov tak, aby sa radi vrátili na Slovensko a aby sa cítili bezpečne aj tí ostatní občania. Ďakujem.
Zemanová, Anna, poslankyňa NR SR (2020-04-07):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Grendel, Gábor, podpredseda NR SR (2023-05-03):
Pán poslanec Mazurek sa nenachádza v sále, takže definitívne stráca poradie. Dávam teraz možnosť prihlásiť sa do rozpravy k tomuto bodu ústne. Pani poslankyňa Kolíková ako jediná, končím možnosť prihlásiť sa ústne do rozpravy. Nech sa páči, pani poslankyňa, máte slovo.
P. Paška, predseda NR SR: (2009-10-22):
Máte teraz 15 minút, aby ste zodpovedali na otázky, ktoré vám položili páni poslanci. Prvá je od pána poslanca Čecha a znie: „Na oklamanie občanov začala SDKÚ pripravovať lesť o sociálnom štáte. Je to zlučiteľné s ich doterajším liberalizmom?“
Novotný, Viliam, poslanec NR SR (2015-06-16):
Pán predseda, dajte, prosím, hlasovať o tom, že predmetný poslanecký návrh prerokujeme v druhom čítaní.
Paška, Pavol, predseda NR SR (2013-10-22):
Ďakujem pekne. Vyhlasujem krátku prestávku do 11.18 hodiny a budeme pokračovať v rokovaní. (Krátka prestávka.) (Po prestávke.) Kolegyne, kolegovia budeme pokračovať v prerušenom rokovaní. Poprosím pána ministra kultúry Mareka Maďariča, aby zaujal miesto. (Krátka pauza.) Poprosím techniku, aby mi ukázala prihlášky do rozpravy. Takže do rozpravy pani poslankyňa Jana Žitňanská. (Pokračovanie rokovania o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony , tlač 662.)
Vážny, Ľubomír, podpredseda vlády SR pre investície (2014-03-20):
Ďakujem.
Blaha, Ľuboš, podpredseda NR SR (2023-11-16):
Ďakujem pekne, pán poslanec. Na vaše vystúpenie evidujem jednu faktickú poznámku od pána poslanca Júliusa Jakaba. Nech sa páči.
Bugár, Béla, podpredseda NR SR (2017-09-12):
Nech sa páči, prezentujme sa a hlasujeme. (Hlasovanie.) Prítomných 139 poslancov, za 100, zdržalo sa 38, 1 nehlasoval. Konštatujem, že návrh sme schválili. Nech sa páči, ďalej. Páni poslanci, nebavte sa!
Urban, Miroslav, poslanec NR SR (2022-09-27):
Ďakujem za slovo. Ja si myslím, že v dnešnej dobe je sprevádzajúca osoba pri pô... počas pôrodu úplne bežná vec. Ja neviem, že by boli nejaké obmedzenia, nejaké extra alebo podobne. To, že či tam môže byť jedna osoba, alebo viac, to je skôr problém tej logistiky a priestorov. Ak ste boli v tých pôrodniciach, tak viete, že niekedy rodia dve ženy a sú oddelené len plachtou. Ak si človek predstaví, že pri každej tej žene sú dvaja alebo traja ľudia, tak podľa mňa to neni moc extra vhodné, ani pre tie ženy to neni príjemné, keď jedna žena je oddelená naozaj tou plachtou a teraz rozprávajú tí, tí do toho zasahujú, kopec múdrostí lekárovi radia alebo tej zdravotnej sestre. Takže tam je problém naozaj v tej, tých priestoroch, logistike a podobne. A tie pôrodnice sú niektoré v katastrofálnom stave, takže ak sa nezmenia priestory naozaj a teraz aj ten personál a podobne, máte tu, skoro dvetisíc výpovedí hrozí, riešime teraz tieto veci. Ja myslím, že je akože v poriadku takýto návrh. Môžme podporiť aj to, čo ste spomínali, že lekár môže obmedziť tú prítomnosť sprevádzajúcich osôb, to radšej neriešme, to nech sa rozhodne lekár v danej situácii. To on nemá čas tam vysvetľovať príbuzným, že prečo sa tak rozhodol, či má na to nárok, jednoducho povie choďte odtiaľto preč, ja potrebujem kľud , aj tí zdravotníci potrebujú, aj tá zdravotná sestra kľud. Oni nepotrebujú v strese tam rodiť, aby tam traja ľudia stáli za chrbtom a dávali nejaké novinky, čo si načítali z internetu. To moc neprospieva naozaj tomu, tým zdravotníkom. Takže tam treba brať ohľad aj na ten komfort tých zdravotníkov, že keď povedia choďte preč, toto môže byť komplikovaný pôrod , tak bez diskusií preč. No, tak asi tak. A tie ostatné veci, Apgar skóre, samozrejme, prítomnosť príbuzného je lepšia a pomáha tej žene prekonať ten pôrod samozrejme. Ďakujem.
M. Hort, poslanec: (2003-01-15):
Z. Martináková, podpredsedníčka NR SR: Ďakujem, páni poslanci. Prestávka do 14.00 hodiny. (Prerušenie rokovania o 11.49 hodine.) (Pokračovanie rokovania o 14.04 hodine.)
Šimečka, Michal, podpredseda NR SR (2024-02-01):
Pán minister, vypršal vám čas a pán Bartek ešte má doplňujúcu otázku. Prosím, pán poslanec.
Lackovič, Marek, poslanec NR SR (2024-02-06):
Ďakujem pekne. Pán kolega Hargaš hovoril o pokoji a o tom, že veľa komunít a veľa obyvateľov, veľa občanov je znepokojených. No áno, je pravdou, že z tejto vlády je znepokojená umelecká obec, znepokojená je Európska prokuratúra, znepokojený je aj Európsky parlament, svoje znepokojenie dávajú na uliciach najavo desaťtisíce ľudí, odborníci v štátnych podnikoch a úradoch, nepokojne, žiaľ, čakajú, kedy ich nahradia nekompetentní straníci. Pán minister Šutaj Eštok robí všetko pre to, aby policajti vyšetrujúci najvyššie politické poschodia naozaj pokoj nemali. Predseda Slovenskej národnej strany sa rozhodol, že nedá pokoja predsedovi parlamentu. Pani ministerka Šimkovičová nedokáže nechať na pokoji queer komunitu. Slovensko potrebuje pokoj, to hlásajú bilbordy Petra Pellegriniho, no ale treba dodať, že si vybral asi zlú koalíciu v tom prípade. Ďakujem pekne.
Kéry, Marián, poslanec NR SR (2017-02-10):
Pán poslanec, nezdá sa mi normálne, aby na jednej schôdzi ste predložili takmer tri desiatky návrhov zákonov, ale vám sa to možno zdá normálne. Verejnosti podsúvate len prešľapy a zlyhania samosprávnych krajov, ako je zadlženosť, klientelizmus, zamestnávanie rodinných príslušníkov, dokonca ste samosprávne kraje obvinili aj z toho, za čo nenesú vôbec zodpovednosť, a to je nárast extrémizmu. Jediné, čo s vami súhlasím, je, že tieto voľby sa nestretávajú so sympatiami voličov. Svedčí o tom nízka volebná účasť. Ale pripomeniem vám, že voľby do Európskeho parlamentu majú ešte nižšiu účasť, takže podľa vašej logiky asi nabudúce prídete s návrhom zákona asi zrušiť voľby aj do Európskeho parlamentu. Chcem vám pripomenúť, že vznik medzičlánku, akým samosprávne kraje sú, bola požiadavka Európskej únie. A pripomeniem vám aj to, že táto decentralizácia sa udiala počas prvej vlády Mikuláša Dzurindu, na vláde ktorej ste participovali aj vy. A teraz k tomu, čo ste veľmi lživo obvinili samosprávny kraj a župana Belicu ohľadom tendra. Pripomeniem vám, že išlo o medzinárodný tender. Boli sme prvým samosprávnym krajom na Slovensku, ktorý musel súťažiť, a to, že sa prihlásil len jeden jediný uchádzač, nie je chyba ani mňa, ani vás, ani nikoho iného. Inak súťažné podmienky nerobili politici, ale robila ich externá firma a poradca a obstarávateľ zároveň, ak sa nemýlim, Jančo a partneri. A to, či to bude dobré, ukáže čas, ale tá zmluva bola prísna, pretože musia obnoviť vozový park, majú sankcie za neskorý príchod na zastávku, za skorý odchod a ďalšie veci. Takže ste zavádzali.
Paška, Pavol, predseda NR SR (2012-08-01):
Pán poslanec Daniš.
Pčolinský, Peter, poslanec NR SR (2018-01-30):
Ďakujem pekne. Miki, vieš aj, aj tu je 150 poslancov, ale rozhoduje väčšina vládna. Aj v tej nejakej rade, v tom okrese si môžeš zavolať 80 starostov a ďalších dvadsať, ešte neviem koho, ale aj tak rozhodnú len tí, čo vládnu. To, že niekoho prizveš, aby niečo pripomienkoval, neznamená, že sa to tam dostane, a to boli prípady asi naprieč celým Slovenskom. Jednoducho prišli ľudia s nejakými nápadmi, ale, bohužiaľ, v mnohých, nehovorím všade, v mnohých prípadoch to fungovalo tak, toto nie je náš, tomu jednoducho to tam nedáme, dáme tie naše. Jednoducho môžte hovoriť, čo chcete, ja viem, jak to v praxi reálne fungovalo a ja naozaj dúfam, že niečo, niečo, niečo sa zmení a ja dúfam, že pre tie okresy konečne prinesieme tú zamestnanosť a prinesieme tie investície, lebo ja si myslím, že nie je normálne všetko smerovať na západ, schvaľovať investičné pomoci a na východe si môžme tak obtrieť ústa ísť spokojne domov.
Kotleba, Marian, poslanec NR SR (2017-04-05):
Pán kolega, ja ti ďakujem za vystúpenie aj Jánovi Kecskésovi. A len jedna vec mi tam trošku možno chýbala a chcel by som ťa doplniť, a síce že toto využívanie tejto metódy hydraulického frakovania, alebo teda hydraulického štiepenia nazývaného frakovanie v podaní tých zahraničných firiem je absolútne typickým príkladom, ktorý sa využíva v štátoch tzv. tretieho sveta, to znamená v rozvojových krajinách, kde prídu tí dobrí investori, dobrí kapitalistickí investori a jednoducho úplne najlacnejšou, primitívnou metódou zhumpľujú prírody, zdevastujú tam to životné prostredie na dlhé desiatky rokov a okamžitý prínos ani pre krajinu, ani pre ľudí nie je absolútne žiadny. Skôr len tie dlhotrvajúce problémy, či so životným prostredím, alebo aj so zdravím obyvateľov. Takže na toto by som teda ešte ja si dovolil upozorniť, že ide jednoducho o metódu, ktorú používajú cudzí páni, ktorí chcú jednoducho zhumpľovať krajinu a rýchlo stade vydolovať čo najlacnejšie, čo najviac.
Danko, Andrej, podpredseda NR SR (2023-12-15):
Viete, že ma strašne trhá reagovať, ale poprosím v zmysle rokovacieho, ani ja nemôžem porušovať rokovací, reagujte na pána Gröhlinga na jeho vystúpenie. Takže pokračujeme, pani poslankyňa Bittó Cigániková, nech sa páči.
M. Číž, podpredseda NR SR: (2009-10-27):
Takže vyhlasujem tajné hlasovanie za skončené. A prosím overovateľov, aby sa ujali svojej funkcie. Do času sčítania hlasov vyhlasujem prestávku. (Prestávka.) (Po prestávke.)
Federič, Igor, poslanec NR SR (2019-06-18):
... vážené pani poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je aj zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a Zahraničný výbor Národnej rady. Za gestorský výbor navrhujem zároveň Výbor Národnej rady pre financie a rozpočet a odporúčam, aby výbory uvedený návrh prerokovali do 6. septembra 2019 a gestorský výbor do 9. septembra 2019. Pán predsedajúci, prosím, otvorte rozpravu k uvedenému návrhu zákona.
P. Paška, predseda NR SR: (2009-04-21):
Spravodajcom k vášmu návrhu je pán poslanec Mikuš. Poprosím ho, aby predniesol spravodajskú informáciu.
T. Cabaj, podpredseda NR SR: (2009-10-29):
Odznela posledná interpelácia. Pán poslanec, zároveň vás musím upozorniť, že je vašou povinnosťou interpeláciu predložiť písomne. Vystúpil posledný rečník. Chcem sa spýtať prítomných členov vlády, či chcú odpovedať na interpelácie poslancom ihneď. Nikto sa nehlási. Upozorňujem na skutočnosť, že je povinnosť odpovedať na interpelácie poslancov do 30 dní. Vyhlasujem tento bod za skončený. Tak, ako sme mali schválený bod programu v dopoludňajšom prerušení, pokračovať budeme v správach o poľnohospodárstve a potravinárstve v Slovenskej republike a v správe o lesnom hospodárstve , kde je združená rozprava. Poprosím pána ministra Chovana o zaujatie miesta pre navrhovateľa, pána Tibora Lebockého, poslanca Národnej rady ako spravodajcu. Ústne sa do rozpravy prihlásili pán poslanec Simon, Miklós, Záhumenský a Jureňa. V rozprave vystúpi pán poslanec Zsolt Simon, nevidím ho, stráca poradie. Ďalej vystúpi pán poslanec László Miklós, pripraví sa pán poslanec Záhumenský.
V. Jasaň, poslanec: (2009-10-22):
Ďakujem.
P. Hrušovský, predseda NR SR: (2003-11-11):
S faktickými poznámkami na vystúpenie pána poslanca Ondriaša sa hlásia traja páni poslanci, pán poslanec Biroš, Hanzel, Lintner. Končím možnosť ďalších prihlášok. Nech sa páči, pán poslanec Biroš. P. Biroš, poslanec: Ďakujem pekne za slovo, pán predsedajúci. Ja som len chcel kolegovi z KSS povedať, že pokles spotreby mäsa nastal po roku 1989 alebo po roku 1990 roku hlavne preto, že toto obyvateľstvo si konečne uvedomilo, že sa má stravovať racionálne a zdravo, pretože červené mäsá, ako vieme, sú škodlivé. Takže preto je ten pokles spotreby, pretože sme sa obrátili na lepšie a správame sa lepšie. Ale chcel som povedať, aj spotreba syrov, vajec a iných vecí klesla, lebo v minulosti sme sa držali hesla: Jedzte syry, tvrdé maslo, budete ako Fidel Castro! Ďakujem. (Smiech.)
Glváč, Martin, podpredseda NR SR (2019-05-21):
S faktickou poznámkou jedna poslankyňa. Končím možnosť prihlásiť sa. Nech sa páči, pani poslankyňa Kaščáková.
Grendel, Gábor, podpredseda NR SR (2023-09-07):
Panie poslankyne, páni poslanci, pokračujeme v prerušenej 100. schôdzi Národnej rady. Prosím, aby ste zaujali svoje miesta, keďže budeme zisťovať opätovne uznášaniaschopnosť. Takže, kolegyne, kolegovia, prosím, aby ste sa prezentovali. (Prezentácia.) Prítomných 70 poslancov. Konštatujem, že Národná rada nie je uznášaniaschopná. Odkladám začiatok tejto schôdze na zajtra na deviatu hodinu. Teraz vyhlasujem pätnásťminútovú prestávku, po ktorej sa pokúsime otvoriť 102. schôdzu Národnej rady. (Prerušenie rokovania o 10.44 hodine.) (Po prerušení rokovania 100. schôdze NR SR a po prestávke sa začalo rokovanie 102. schôdze NR SR.) 1
Kondrót, Maroš, poslanec NR SR (2012-11-07):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Jurzyca, Eugen, poslanec NR SR (2018-02-14):
Ďakujem pekne. Tiež zareagujem teda na oba ostatné zákony, ale na tohto predkladateľa. Dobré nápady. Vidno, že ten sociálny systém, ktorý, ktorý spôsobuje, že sa niekedy neoplatí pracovať, je hrozný, povedal by som, asociálny. Ale mám otázočku k tomuto predkladanému zákonu, že či ste neuvažovali, alebo neuvažujete o tom, že predsa len pri nejakej výške príjmu by tá štátna podpora postupne klesala. Bodka. A otáznik. Ďakujem.
J. Brocka, poslanec: (2001-11-09):
(Hlasovanie.) Prítomných je 101 poslancov, za 65, proti 4, zdržali sa 30, nehlasovali 2. Druhý návrh pána poslanca Maňku sme schválili. Ďalší pozmeňujúci.
J. Ivančo, poslanec: (2009-09-10):
Chcem sa vás ešte spýtať, aký je asi časový odhad toho, kedy by mohol obchvat Svidníka byť spustený, pretože zachytil som v médiách vyjadrenia pána generálneho riaditeľa Národnej diaľničnej spoločnosti, že malo ísť o nejaké dva, tri mesiace. Môj laický odhad, pán minister, je, že to v tomto roku už nebude. Poprosím vás o odpoveď. Ďakujem.
Hrušovský, Pavol, predseda NR SR (2012-02-03):
Nech sa páči, pán poslanec Beblavý. (Hlasovanie o návrhu poslancov Národnej rady Slovenskej republiky Martina FRONCA, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon 131/2002 Z. z. o vysokých školách a o zmene a doplnení niektorých zákonov v znení neskorších úprav , tlač 463.)
P. Hrušovský, podpredseda NR SR: (2001-10-02):
R. Vavrík, poslanec: Ďalší v diskusii alebo v rozprave vystúpil pán poslanec Slafkovský. Pán poslanec Slafkovský má jeden pozmeňujúci návrh.
Danko, Andrej, predseda NR SR (2019-05-14):
Ďakujem, pani poslankyňa. Na vystúpenie pani poslankyne jedna faktická. Pán poslanec Pavelka.
Blaha, Ľuboš, poslanec NR SR (2014-05-29):
Ďakujem pekne. Pán minister, veľmi pekne ďakujem za vašu pozitívnu odpoveď a naozaj silne podporujem čo najvyššie zvyšovanie minimálnej mzdy či už na Slovensku, alebo v Európskej únii. Naozaj sa musíme vyhnúť tomu, aby na krízu doplácali tí najzraniteľnejší, a preto čo najvyššie minimá tých sociálnych štandardov a sociálnych práv sú na mieste. Ja som veľmi rád, že v tomto smere sa zhodneme. Nemôžeme dopustiť, aby sa tí najbohatší – banky, korporácie a tak ďalej – vyhovárali na krízu a na konkurencieschopnosť a aby na krízu a tieto tézy o konkurencieschopnosti doplácali naozaj iba tí najchudobnejší a najzraniteľnejší, lebo potom naozaj rastie nerovnosť a v Európe rastú aj extrémisti, čo nie je dobré. Štát jednoducho nemôže byť vydieraný, vydieraný biznisom. To je základná téza a toľko som chcel na doplnenie. Ďakujem pekne za odpoveď.
M. Sabolová, poslankyňa: (2008-02-13):
Pán minister, chcem sa spýtať, či vy súhlasíte s tým, aby sme nepriamo novelizovali opäť v zákone o Železničnej polícii, kde malo ísť len o výber, úhradu mýtneho, aby sme novelizovali ďalšie zákony, a to je nové zákony bod 8 čl. VI zákon o pozemných komunikáciách, nový čl. VII zákon o jednorazových mimoriadnych opatreniach v príprave niektorých stavieb diaľnic a ciest. To sa mi zdá, že to už ide skutočne cez všetky možné rámce a je tu pozmeňujúci návrh pána kolegu Pelegriniho, ktorý novelizuje Národnú diaľničnú spoločnosť zákonom Národnej diaľničnej spoločnosti č. 6. Ideme týmto smerom, že ideme opäť rozširovať zákon, ktorý je úplne neškodný, alebo ktorý by možno aj bol mal podporu naprieč spektrom rozširovaním o nové články a o nové zákony? Ako myslím si, že tento postup, tak ako sa tu rozbehol za tejto vlády, sa mi nezdá celkom v poriadku, minimálne aspoň by malo byť na to výrazne a jasne upozornené, čo neurobil ani spravodajca, ani predkladateľ. Preto aspoň chcem požiadať, aby sme o bodoch spoločnej správy bod 8, ktorý ide výrazne nad rámec predloženej novely, hlasovali samostatne a prosím pána ministra, keby zdôvodnil a vysvetlil dôvody, prečo musíme novelizovať tieto zákony, čo nás tak strašne tlačí a trápi.
Fecko, Martin, poslanec NR SR (2014-05-15):
Ďakujem pekne. Pán kolega, ja zareagujem iba na jedno z predložených vecí. Samozrejme, tiež vidím nedostatok, že tá lesná pôda tam nebola zahrnutá. A naša krajina, to je zhruba 40 % lesnej pôdy. Čo sa týka tej obce, kto iný, ak nie tá miestna samospráva, ktorá by mala mať ten najvrúcnejší vzťah k tejto pôde, by mal mať predkupné právo pred nejakým zahraničným cudzincom, teda cudzozemcom? Takže myslím si, že mali by sme dať stranícke tričká preč a povedať jasne, že, áno, aj tá obec môže a predovšetkým ona by mala ten rozvoj územia garantovať aj pre ďalšie generácie, ktoré prídu po nás, aby sme mohli povedať, aká si mi krásna, ty rodná zem moja. Ďakujem pekne.
Ďurovčík, Emil, poslanec NR SR (2019-09-11):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Sulík, Richard, predseda NR SR (2011-09-13):
Pán poslanec Raši.
Grendel, Gábor, podpredseda NR SR (2021-05-13):
Ďakujem za informáciu. Takže pristúpime k prvému čítaniu o návrhu skupiny poslancov na vydanie zákona, ktorým sa mení zákon č. 627/2005 o príspevkoch na podporu náhradnej starostlivosti o dieťa v znení neskorších predpisov. Návrh zákona má parlamentnú tlač 509, návrh na jeho pridelenie na prerokovanie výborom je v rozhodnutí č. 525. Dávam slovo poslankyni Jane Žitňanskej, aby za skupinu poslancov návrh zákona uviedla. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov , tlač 509.)
Dostál, Ondrej, poslanec NR SR (2011-02-09):
No tak snáď tento posledný pokus už vyjde, pretože ja najmä vo vzťahu k Slovenskej televízii, Slovenský rozhlas je možno o niečom inom, vo vzťahu k Slovenskej televízii som už niekoľkokrát mal pocit, že teraz je to už posledný pokus a naozaj, keď to teraz nevyjde, tak potom to už treba zabaliť. A napriek tomu tých posledných pokusov je viac a stále sa opakujú. Tak uvidíme.
B. Bugár, podpredseda NR SR: (2004-03-09):
(Hlasovanie.) Prítomných 131 poslancov, za návrh 131. Konštatujem, že sme prijali pozmeňujúci návrh pána poslanca Brocku. Nech sa páči.
Glváč, Martin, podpredseda NR SR (2019-06-20):
Ďakujem. S reakciou pán poslanec Heger, nech sa páči.
Gaborčáková, Soňa, poslankyňa NR SR (2017-04-05):
Ďakujem za slovo. Vážený pán predsedajúci, v súlade s § 73 zákona o rokovacom poriadku som bola určená predsedníčkou Výboru Národnej rady pre sociálne veci za spravodajkyňu k návrhu zákona, ktorý je uvedený pod tlačou 473. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 475 zo 6. marca 2017 navrhujem, aby zákon prerokovali ústavnoprávny výbor, Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 5. mája a v gestorskom výbore do 9. mája 2017. Prosím, pán predsedajúci, otvorte všeobecnú rozpravu.
Kamenický, Ladislav, poslanec NR SR (2023-01-26):
Chcem, je tu sloboda slova. Môžem v parlamente ako poslanec Národnej rady, ktorý vykonáva mandát za voličov, aby som mohol povedať to, čo chcem povedať. (Povedané súbežne s predsedajúcim.) Toto ste urobili minule, pán podpredseda, pánu Blahovi presne, keď sa tu hovorilo o slove lúzer, ktorému nerozumiete. To je presne to isté. Môžem dorozprávať?
Zmajkovičová, Renáta, podpredsedníčka NR SR (2012-08-02):
Ďakujem, pán minister. Ďalšiu otázku položil opäť pán poslanec Anton Martvoň podpredsedovi vlády a ministrovi vnútra Robertovi Kaliňákovi. Pána podpredsedu vlády nevidím v sále, tak poprosím zastaviť časomieru a poprosím pána podpredsedu vlády, aby sa dostavil do sály. Ďakujem. (Pauza pre neprítomnosť ministra vnútra SR v rokovacej sále.)
Hrušovský, Pavol, podpredseda NR SR (2010-08-04):
Pán poslanec Kažimír.
Marcinčin, Anton, poslanec NR SR (2011-11-29):
Ďakujem, pán predseda. Vážený pán predseda, vážené panie poslankyne, vážení páni poslanci, k zákonu v rozprave vystúpili dvaja poslanci, teraz môžeme hlasovať o zmenách zo správy, a to najprv spoločne o zmenách 2, 3, 4, 5, 6, 7 a 9 s odporúčaním gestorského výboru neschváliť ich.
Hrušovský, Pavol, podpredseda NR SR (2010-08-10):
Pani poslankyňa Tkáčová.
Figeľ, Ján, podpredseda NR SR (2013-05-21):
S ďalšou faktickou Jana Vaľová.
M. Dzurinda, predseda vlády SR: (2003-10-23):
V lete som bol napríklad v Strečne a spomínam si, že tamojší starosta postavil pre mladých nájomné byty. Štát vytvoril podmienky na získanie podpory a Alfonz Klocáň, starosta Strečna, tieto podmienky jednoducho využil. Neprepočítaval, koľko životov musí prežiť, aby si mohol kúpiť byt na hlavnom námestí v Bratislave, ale vymyslel projekt, v ktorom časť prostriedkov pochádza z obecného rozpočtu, ministerstvo výstavby a regionálneho rozvoja a Štátny fond rozvoja bývania mu dali zvyšok a mladé rodiny získavajú výhodné bývanie. Odporúčam vám návštevu do Strečna, pán poslanec, práve teraz začiatkom novembra plánujú tieto byty sprístupniť 12 rodinám. Spomínam si, že 3 z nich pre mladých učiteľov, aby si ich v obci udržali. V Strečne postavili za jeden rok 12 nájomných bytov. Od štátu dostali na ne takmer 8 mil. Sk. Okrem tradičných bytových jednotiek sú tam aj 2 bezbariérové byty. Mladé rodiny budú za trojizbový byt platiť nájomné vo výške 3 600 Sk, pán poslanec. Nájomné v jednoizbovom byte bude predstavovať 1 785 Sk. A to všetko vďaka šikovnému starostovi a jeho kolegom. A dovolím si povedať, aj vďaka vládnemu programu pre rozvoj obecných nájomných bytov. Ale čo je ešte dôležitejšie, je skutočnosť, že takýchto príkladov, ako som uviedol zo Strečna, je na celom Slovensku veľmi veľa, len je potrebné chodiť s otvorenými očami a nepestovať demagógiu. Je veľa miest, kde majú ľudí, ako je starosta zo Strečna a ich prácu je nutné vyzdvihnúť a pochváliť. Spomeniem ešte aspoň jeden takýto príklad. Komplex nájomných bytov v historickom meste Trnava bol dokonca odborníkmi ocenený ako progresívne a cenovo dostupné bývanie. Bol by som veľmi rád, keby si každá mladá rodina mohla bez problémov založiť rodinu a zafinancovať si kúpu vlastného bytu. Nikde na svete to však takto a automaticky nefunguje. Vláda nie je stavebná firma. Čo však môžeme a robíme, to je vytváranie podmienok, ktoré umožnia sociálne slabším mladým rodinám kvalitne bývať. A, samozrejme, ekonomicky sa zviechať a dospieť časom aj k tomu, že si budú môcť takéto kvalitné bývanie obstarať aj do súkromného vlastníctva. Štát nepodporuje len nájomné byty, ale aj individuálnu výstavbu prostredníctvom dotácií Štátneho fondu rozvoja bývania. Všetko, pán predseda.
Mezenská, Helena, poslankyňa NR SR (2014-06-10):
No mne rovnako nenáležite znelo také to skryté hodnotenie s takým útočným výrazom na pani ombudsmanku, pretože ste, pán poslanec, hovorili o tom, že je tu snaha z jej strany prezentovať sa v bulváre, ale pokiaľ sledujem tlač, ja som pani ombudsmanku raz nevidela sa prezentovať cez bulvár. Tak neviem, či to je naozaj pravdivý výrok, ktorý ste tu predniesli. A ak teda pravdivý nie je, tak by som na vašom mieste zvažovala korektnosť vami vyrieknutých slov a viet.
B. Bugár, podpredseda NR SR: (2002-03-14):
(Hlasovanie.) Prítomných je 90 poslancov, za 87, zdržali sa 2, nehlasoval 1. Konštatujem, že spomínané body zo spoločnej správy boli prijaté. Môžeme pokračovať, pán poslanec. B. Ferkó, poslanec: Ďalej gestorský výbor odporučil en bloc neschváliť body 24, 27, 34, 37, 54, 57, 63, 75, 79, 83, 85, 87, 89, 91, 97 a 100. Dajte hlasovať, pán predsedajúci. Gestorský výbor ich odporučil neschváliť.
Podmanický, Ján, poslanec NR SR (2014-10-23):
Ďakujem za slovo, pripomínam členom výboru pre sociálne veci zasadnutie výboru o 13.30.
Laurenčík, Milan, podpredseda NR SR (2020-09-25):
Ďakujem, pán poslanec, za uvedenie správ, súčasne vás prosím, aby ste aj pri týchto správach plnili aj úlohu spravodajcu pri tomto bode programu a zaujali miesto pre navrhovateľa. Predtým ešte ako otvorím rozpravu, nasledujú správy Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2019 a za I. polrok 2020. Správy sú pod tlačami 135 a 191. Prosím poverenú členku tohto výboru pani poslankyňu Zuzanu Šebovú, aby správy uviedla. Pani poslankyňa, máte slovo. (Rokovanie o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-
-technických prostriedkov za rok 2019 , tlač 135, a o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za I. polrok 2020 , tlač 191.)
Grendel, Gábor, podpredseda NR SR (2020-07-24):
Pán poslanec Petrák bol posledný písomne prihlásený do rozpravy, teraz dávam možnosť prihlásiť sa do rozpravy ústne. (Reakcie z pléna.) Šesť, sedem poslancov. Končím možnosť. Tak osem. Takže osem prihlásených. Pán poslanec Zajačik je posledný a prvá je pani poslankyňa Tabák.
Jurinová, Erika, podpredsedníčka NR SR (2013-05-24):
Ďakujem pekne, pani poslankyňa, na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Kaník.
Kollár, Boris, predseda NR SR (2022-06-24):
S ďalšou faktickou, pán poslanec Kazda bude reagovať na faktické.
Laurenčík, Milan, podpredseda NR SR (2021-12-07):
Prosím, prezentujme sa a hlasujme o návrhu, tak ako ho uviedol pán spravodajca. (Hlasovanie.) Prítomných 135, za 135. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení výborom a o určení gestorského výboru, ako aj lehoty na jeho prerokovanie. Prosím pána spravodajcu, aby uviedol hlasovanie.
Kollár, Boris, predseda NR SR (2022-06-22):
Ďakujem. A teraz už myslím, ešte dobre, pán poslanec Vetrák.
Laššáková, Jana, podpredsedníčka NR SR (2012-06-21):
S reakciou pán poslanec Hlina? Áno, chcete reagovať? Tak, nech sa páči.
Sulík, Richard, predseda NR SR (2011-09-14):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nik. Uzatváram možnosť sa prihlásiť do rozpravy. Vyhlasujem rozpravu za skončenú. Chce zaujať stanovisko navrhovateľ? Spravodajca? Nie. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 152/1995 o potravinách. Vládny návrh zákona má parlamentnú tlač 406 a spoločnú správu výborov máte ako tlač 406a. Prosím ministra pôdohospodárstva a rozvoja vidieka Zsolta Simona, aby vládny návrh zákona odôvodnil, a pani poslankyňu Sabolovú, ktorá je spoločnou spravodajkyňou, aby zaujala miesto pre spravodajcu. Nech sa páči. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 406.)
Hrnčiar, Andrej, podpredseda NR SR (2016-11-23):
Končím možnosť nahlásiť sa s faktickými poznámkami, na vystúpenie pána poslanca sú tri faktické poznámky. Nech sa páči, pán poslanec Heger.
Š. Kužma, poslanec: (2008-09-16):
Čiže všeobecné regulovanie cien tam, kde nie je dominantné postavenie na trhu, nikde v normálnej ekonomike nefunguje. A na tento zákon má nadväzovať ešte i zmena Trestného zákona, kde budú aj nejaké sadzby. Tak veľmi by ma zaujímalo, máme taký jeden veľmi zaujímavý prípad tu v parlamente. V júni v jedálni stáli uhorky 9 korún, ako nám potvrdila čašníčka, teraz sú 18, vtedy bolo 9, je to o 100 %. Myslím si, že v sezóne to nie je celkom zdôvodnené. Kto bude stíhaný? Pán predseda parlamentu či pán kancelár, alebo pán vedúci jedálne v tomto prípade, lebo je to evidentne podľa vášho zákona neodôvodnené zdraženie o 100 %. Tak by som mal rád odpoveď na túto otázku, koho budete stíhať, keď budete mať takýto zákon?
Blanár, Juraj, podpredseda NR SR (2023-03-22):
Teraz vystúpi v rozprave pán poslanec Milan Kuriak ako posledný prihlásený do rozpravy. Nech sa páči.
P. Paška, predseda NR SR: (2007-03-27):
Otváram rozpravu, písomne som nedostal prihlášku. Chce niekto ústne v rozprave vystúpiť? Nie. Končím možnosť prihlásiť sa do rozpravy a prerušujem rokovanie o tomto bode. A ešte požiadam pána predsedu výboru pre hospodársku politiku, pána Kondróta, aby uviedol návrh na voľbu kandidátov na členov Rady pre reguláciu (tlač 238).
Mizík, Stanislav, poslanec NR SR (2018-02-13):
Ďakujem za slovo. No, k tým nultým ročníkom. Nulté ročníky sú vysoko rizikové pre učiteľov. Čo by ste, pani Pčolinská, urobili ako učiteľka, keby do triedy vbehla stokilová príšera s dvoma zubami, škriekala a vrieskala, ani by ste nevedeli čo a ešte by vás aj udrela. A o tej naviazanosti. To je naozaj problém, častokrát aj taký, aký pomenoval kolega Mazurek.
Šimko, Jozef, poslanec NR SR (2020-06-03):
Reagujem v podstate na pána Kotlebu. (Hovorené súbežne s predsedajúcim.)
Glváč, Martin, podpredseda NR SR (2018-05-10):
Ďakujem. S faktickými poznámkami nikto. Končím možnosť prihlásiť sa. Pýtam sa, či sa chce do rozpravy prihlásiť niekto ústne. Nie je tomu tak. Končím možnosť prihlásiť sa. Vyhlasujem všeobecnú rozpravu za skončenú. Pán navrhovateľ? (Reakcia ministra.) Áno? Nech sa páči.
Ďuriš Nicholsonová, Lucia, podpredsedníčka NR SR (2018-05-24):
Necháme dokončiť pána poslanca Čaploviča. Úha, dobre. Poprosím, v rozprave by teraz mal vystúpiť pán poslanec Fecko, ten odišiel, stráca poradie. Pán poslanec Pavelka, nech sa páči. Pán poslanec Čaplovič, už toho bolo dosť! (Reakcia z pléna.) Nabudúce. Nech sa páči, pán poslanec Pavelka. (Reakcia z pléna.) Pán poslanec Poliačik, už to nechajte tak, prosím vás, alebo mimo rokovacej sály.
M. Hort, podpredseda NR SR: (2009-02-18):
A dávam teraz slovo pánovi poslancovi Tomášovi Galbavému, nech sa páči.
M. Fronc, poslanec: (2007-09-14):
A ešte jedna poznámka. A si myslím, že tú ste takisto vystihli k tomu učňovskému školstvu. To nie je problém naozaj učňovského školstva ako škôl. Ten problém je skôr v tom, aká je pracovná sila a kde ona smeruje. A čo by som chcel zdôrazniť, je, my nemôžeme direktívne povedať, deti, vy pôjdete tam, vy budete ja neviem šičkami, poľnohospodármi a podobne. Ja si myslím, že to v demokratickej spoločnosti nie je možné. My sme si vytvorili podmienky na to, aby jednoducho také školy mohli fungovať. A dokonca, už o tom hovorila pani kolegyňa Smolková, keď si pozriete normatívy, pýtam sa, aký je normatív na gymnázium a aký je normatív na odborné školstvo a učňovské. Majú zvýhodnenie. Aj v tomto majú zvýhodnenie, no stále o to nie je záujem. A ja som presvedčený, že v prvom rade tu by sme mali nájsť zhodu s vami, pretože takisto ja si myslím, že niektoré podniky a podnikatelia sa dívajú na vec z pohľadu čím väčšieho zisku. A chcú použiť metódy, my tam nanútime tie deti, aby sa učili to, a necháme ich tam stále pri tých nízkych mzdách. Ak chcú mať zisky, musia mať aj dobrú pracovnú silu, tak nech sa jednoducho usilujú vytvoriť pre ňu podmienky a zaplatiť tú pracovnú silu. Ten problém vidím v tom, a nie v našom učňovskom školstve, ktoré ma nakoniec v mnohých veciach dobré výsledky. A iste ste, pani Smolková, boli na rôznych tých akciách, ako je JUVYR ap., a tak viete, čo tie naše deti dokážu v tých školách. Čiže to neposúvajme a nehádžme ako problém na školstvo. A ináč, pokiaľ si dobre pamätám, istým spôsobom poštátnenie učňovského školstva, tak by som to tak povedal, jeho zobratie od podnikov do štátu sa udialo za kolegu, ktorý je teraz vaším reprezentantom, pána Ftáčnika.
Richter, Ján, minister práce, sociálnych vecí a rodiny SR (2015-06-24):
Ďakujem pekne za slovo. Pôsobnosť dozornej rady, členstvo v dozornej rade, ako aj práva a povinnosti jej členov ustanovuje § 123 zákona č. 461/2003 Z. z. o sociálnom poistení v znení neskorších predpisov. Členov dozornej rady s výnimkou predsedu volí a odvoláva Národná rada. Za člena dozornej rady môže byť navrhovaná a zvolená fyzická osoba, ktorá má spôsobilosť na právne úkony v plnom rozsahu a je bezúhonná a má ukončené vysokoškolské vzdelanie druhého stupňa. Bezúhonná fyzická osoba je fyzická osoba, ktorá nebola právoplatne odsúdená za trestný čin. Funkčné obdobie člena dozornej rady je päťročné. Predložený materiál obsahuje návrh na opätovnú voľbu pána Jána Mikulíka, zástupcu navrhovaného vládou Slovenskej republiky, v tomto prípade za ministerstvo financií, do Dozornej rady Sociálnej poisťovne. Navrhnutý kandidát preukázal bezúhonnosť výpisom z registra trestov z 20. mája tohto roku. Vzhľadom na ochranu osobnosti a osobných údajov v súlade s § 9 zákona č. 211 o slobodnom prístupe k informáciám a o zmene a doplnení niektorých zákonov v znení neskorších predpisov sa navrhuje nesprístupňovať časť tohto materiálu. Ďakujem pekne, skončil som.
Jurinová, Erika, podpredsedníčka NR SR (2012-08-08):
Ďakujem pekne. Pán Hraško, chcete reagovať? Ďakujem. Ďalší prihlásený ústne do rozpravy je pán poslanec Peter Osuský. Nech sa páči.
Kresák, Peter, poslanec NR SR (2018-09-14):
Ďakujem pekne. Kolegyne, kolegovia, ako jeden z predkladateľov by som chcel oceniť vystúpenie pána kolegu Senka k tejto problematike, pretože vnímal som to vystúpenie ako vystúpenie, ktoré podporuje predložený návrh. Samozrejme, rozumiem aj snahe, ktorú som čítal alebo ktorú som počul medzi riadkami, o možné vylepšenie. Samozrejme, v druhom čítaní, pokiaľ sa návrh dostane do druhého čítania, verím, že sa dostane, môžme diskutovať o tých možnostiach, ktoré boli spomínané, aj keď si myslím, že ak si podrobnejšie pozrieme ten návrh, a som presvedčený, že pán kolega ho čítal, že vlastne viacero z vecí, ktoré spomínal, spomínal, tam už sú. Najmä chcem teda povedať, že ten verejný záujem tam je zohľadnený, čo je veľmi dôležité, a my vlastne ako predkladatelia, tiež neni to žiadne tajomstvo, sme vychádzali z tej situácie, ktorá vznikla práve v súvislosti aj s tým Podpoľaním. Proste priznám sa, my sme ako poslanci netušili, že to ministerstvo je v tej situácii, v ktorej sa nachádza legislatívne, a to, že vlastne má povinnosť akceptovať každý návrh, ktorý spĺňa isté podmienky, a má zviazané ruky v skúmaní tých vecí, ktoré sa dotýkajú spoločnosti, ochrany toho verejného záujmu, ale dokonca aj logicky teda určovania možnosti budúceho využívania, čo je tiež dôležité. Takže vlastne po tej medializácii sme sa stretli s ministerstvom a rokovali sme o tých možnostiach a výsledok je ten, ktorý dnes predkladáme. Nemôžeme, ale nechcem ísť do podrobností, ale chcem iba povedať, že máme, sme presvedčení o tom, že sledujeme verejný záujem a že pokiaľ sa nám podarí a Národná rada schváli ten návrh zákona, tak prispejeme ku kvalite rozhodovania ministerstva v tejto veci a k tomu, aby mohol, mohlo ministerstvo chrániť ten verejný záujem, ktorý, samozrejme, chrániť musí. Takže ďakujem za vystúpenie a poprosím tiež ako predkladateľ, jeden z predkladateľov o... (Prerušenie vystúpenia časomerom.)
Kuffa, Štefan, poslanec NR SR (2012-11-28):
Ďakujem za slovo, aj predrečníkovi za tie slová, ktoré tuná odzneli. Krátko len k tomu megakasínu. Je úplne absurdné, že by také megakasíno naozaj sa malo ocitnúť rovno v centre, v hlavnom meste, Bratislavy, nemyslím centrum ako stred, ale Bratislavu ako hlavné mesto Slovenska. Malo by to katastrofálny dopad na celý tento široký región, ale dovolím si povedať, aj na celú Slovenskú republiku. A zas len by sme na týchto veciach stratili. Pán kolega spomenul tu tie ženy pri Slovnafte. Ono môžeme tak posmešne o týchto ženách hovoriť. Kto z nás by vymenil tú rolu? Kto z nás? To sú obete. Z týchto ľudí sa netreba naozaj smiať, aj keď veľmi často odznievajú tuná takéto poznámky. Či už tuná v parlamente, možno na ulici alebo kde inde. Sú to otroci novodobého biznisu, otrokmi sú. Nikto sa nimi nezaoberá. A je to hodné zamyslenia sa a venovať sa práve aj tejto marginalizovanej skupine, ako sú prostitútky. Kriminalita a organizovaný zločin, áno, veľmi úzko súvisí s gamblerstvom. Gambler, ktorý je závislý a nemá za čo hrať, tak bude páchať aj kriminalitu, aj zločinne sa bude správať, len aby sa dostal k peniazom, ktoré zase, opätovne ich prehrá. Veľakrát sú naozaj organizované skupiny zorganizované, ktoré poznajú týchto závislých hráčov, poskytujú im tieto pôžičky. Dokonca poznám prípad šoféra autobusu, ktorý prehral úplne celú sumu tržby a bol závislý na hrách. Viac nestihnem.
Figeľ, Ján, podpredseda NR SR (2015-02-18):
S reakciou Janka Šípošová.
Šefčík, Marek, poslanec NR SR (2020-11-26):
Ďakujem pekne za slovo. Ďakujem, Marián, za tvoj príspevok a jasné pomenovanie toho, o čo tu v skutočnosti ide. Dovolím si to zvýrazniť, ide o štátom garantovaný biznis firiem, ktoré si z hodnoty gastrolístkov odstrihujú svoj zisk. A toto, tomuto chceme zamedziť. Ďakujem.
B. Bugár, podpredseda NR SR: (2006-04-21):
(Hlasovanie.) Prítomných 124, za 86, proti 5, hlasovania sa zdržalo 32 poslancov, nehlasoval 1. Bod 2 sme schválili. Nech sa páči. A. Blajsko, poslanec: Ďalej je to bod 8 s návrhom gestorského výboru schváliť ho.
Blaha, Ľuboš, poslanec NR SR (2020-07-14):
Ďakujem pekne, pán poslanec, za veľmi presné argumentovanie. Kľúčom k celému problému je pojem nezávislosť a mám taký pocit, že kolegovia nepochopili, že tu sa myslí nezávislosť od štátnej moci. Komisárka má byť nezávislá od parlamentu, od vlády, od štátnej moci, lebo inak ju môže kedykoľvek ktorýkoľvek vládny poslanec odvolať za to, že sa mu znepáčila a tým pádom je len nástrojom štátnej moci a nie je nezávislá. Toto je pointa. A vy teraz vytvárate akúsi hlavu 22. Vy ako štátna moc idete prijať zákon, že vy môžte určiť, kedy bude komisárka nezávislá. Veď to je v rozpore s pointou! To znamená, že vy teraz dostávate nástroj, aby ste kedykoľvek mohli odvolať kohokoľvek a dať tam svojho človeka, a keď v najbližšom čase ten druhý nový človek, ktorého si vyberiete, náhodou nebude poslúchať a nejaké dieťa z niekoho z vás v nejakom súdnom spore bude proti vašim záujmom konať, no tak ho odvoláte a dáte tam ďalšieho, ktorý vaše dieťa ochráni. Toto je neuveriteľné! Toto je v čírom rozpore s OSN, v čírom rozpore s Parížskymi princípmi. A viete teraz, aké budú tie dôvody nezávislosti? To by ma zaujímalo. Tu sa pán poslanec jeden prihlásil k tomu, že problémom pani Tomanovej momentálne je, že vybrala kávovar od zlej firmy, a preto neni nezávislá. A teraz vy budete pani Tomanovú v skrátenom legislatívnom konaní prijímať zákon a odvolávať na základe toho, že vybrala zlý kávovar. Toto je nová vláda! To je neuveriteľné! Alebo že je malá odborníčka. Pani Tomanová, nech si o nej myslíte, čo chcete, je PhD., dlhodobá ministerka práce, v problematike sa vyzná, prednáša na vysokých školách. Kto ju má súdiť? Človek, ktorý; teda možnože by ju mohol súdiť minister školstva, ten na to má svoj titul, ale vy, kolegovia, sa naozaj takýmto spôsobom chcete venovať diskusii, že budete znevažovať odborníkov a krágľovať ich politicky, ako sa vám zachce? Toto je celé zlé!
Tomáš, Erik, poslanec NR SR (2019-05-10):
Vážený pán predsedajúci, v rozprave vystúpila jedna pani poslankyňa. Prosím, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Podmanický, Ján, poslanec NR SR (2018-10-17):
Ďakujem za slovo. Vážený pán podpredseda, vážené pani poslankyne, vážení poslanci, dovoľte mi predložiť spoločnú správu výborov Národnej rady o prerokovaní vládneho návrhu zákona o odmeňovaní niektorých zamestnancov pri výkone práce vo verejnom záujme (tlač 1074). Národná rada uznesením č. 1326 z 12. septembra 2018 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Určila zároveň výbor pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh zákona prerokovali a odporučili Národnej rade schváliť všetky určené výbory. Z uznesení výborov Národnej rady pod bodom III tejto spoločnej správy vyplýva 9 pozmeňujúcich a doplňujúcich návrhov. Gestorský výbor odporúča hlasovať o návrhoch 1 až 9 v štvrtej časti tejto spoločnej správy spoločne so stanoviskom gestorského výboru schváliť. Spoločná správa výborov bola schválená uznesením výboru pre sociálne veci č. 129 z 15. októbra 2018. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku. Ďakujem. Môžete otvoriť rozpravu.
Bugár, Béla, doterajší podpredseda NR SR (2012-04-04):
Viliam Jasaň.
Paška, Pavol, predseda NR SR (2012-10-30):
Pán poslanec Droba.
Takáč, Richard, poslanec NR SR (2022-05-03):
Ďakujem vám pekne za slovo, pán predsedajúci. Pán poslanec, predseda Pellegrini, myslím si, že si to zhodnotil úplne reálne, celú tú situáciu. Je nepochybné, že nejde vôbec o nejaký trestný čin vymyslený, nejaké založenie, zosnovanie a podporovanie zločineckej skupiny alebo, nebodaj, zneužívanie právomocí verejného činiteľa. Tu ide v tomto prípade o totálnu likvidáciu opozície. To, že vládna koalícia po voľbách začala vyhlasovaním Matoviča, aby sme tu v pléne všetci šúchali nohami a čakali na to, kedy nám dvere vykopne NAKA. Potom sme si pozreli pexeso Remišovej, ktorá si postupne škrtala jednotlivých predchádzajúcich predstaviteľov, nominantov v predchádzajúcom volebnom období a jednoznačne teraz už je preukázané na základe všetkých krokov, že ide čisto len o likvidáciu opozície. Dámy a páni z koalície, to, že vás tu sedí dva a pol, ani jeden z vás nevystúpi v tejto rozprave a pokúsi sa argumentačne vysvetliť širokej verejnosti, že to tak nie je, tak ako my tvrdíme v opozícii, a podotýkam, nielen my tvrdíme v opozícii, toto všetko tvrdia právnici, prokurátori, tí ľudia, ktorí s tým celý život prichádzajú. Už tisíckrát tu spomínaný pán dekan právnickej fakulty, pán Burda, ktorý to rozbil na márne kúsky, a ďalší a ďalší. Mali sme včera možnosť si vypočuť právnika z Ameriky, tú, tú vašu ospevovanú Ameriku, ktorý včera rozbil všetkých kajúcnikov, ktorých používa táto vláda vo všetkých procesoch. Však to je do neba volajúce, že my máme na Slovensku jedného kajúcnika s XY, ktorý svedčí v 87 prípadoch. To je nonsens, dámy a páni.
P. Hrušovský, predseda NR SR: (2005-06-21):
Otváram rozpravu o tomto bode programu. Pýtam sa, či sa chce niekto prihlásiť do rozpravy. Nie. Preto vyhlasujem rozpravu za skončenú. Pristúpime k hlasovaniu o návrhu uznesenia. Poprosím pána predsedu výboru, aby ešte raz predniesol návrh, o ktorom budeme hlasovať. Nech sa páči. Ľ. Lintner, poslanec: Pán predseda, dajte, prosím, hlasovať o uznesení Národnej rady Slovenskej republiky k správe Mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát poslanca Národnej rady Slovenskej republiky. Národná rada Slovenskej republiky na základe skutočností, že poslanec Národnej rady Slovenskej republiky František Tóth v súvislosti s vymenovaním do funkcie ministra kultúry Slovenskej republiky dňom 15. júna neuplatňuje mandát poslanca Národnej rady Slovenskej republiky, berie na vedomie: 1. že dňom 15. júna 2005 sa neuplatňuje mandát poslanca Národnej rady Slovenskej republiky Františka Tótha; 2. že podľa § 10 ods. 2 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a podľa § 47 ods. 1 zákona č. 333/2004 Z. z. o voľbách do Národnej rady Slovenskej republiky na neuplatňovaný mandát poslanca Národnej rady Slovenskej republiky Františka Tótha nastupuje dňa 21. júna 2005 podľa určenia Aliancie nového občana náhradník Stanislav Kropilák; 3. Národná rada Slovenskej republiky berie na vedomie správu Mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát. Môžete dať hlasovať.